Ibukun Awosika

Ibukunoluwa Abiodun Awosika (tí wọ́n bí ní  Bilkisu Abiodun Motunrayo Omobolanle Adekola ní 24, oṣù kọkànlá 1962) jẹ́ obìnrin oníṣòwò Nàìjíríà, abáni-sọ̀rọ̀-ìyànjú àti òǹkọ̀wé. Ó jẹ alága tẹ́lẹ̀rí First Bank of Nigeria.

Ìbẹ̀rẹ̀ ìgbésí-ayé àti Ẹ̀kọ́
Wọ́n bí i gẹ́gẹ́ bí i ọmọ kẹta nínú ọmọ méje ní Ìbàdàn, olú-ìlú Ìpínlẹ̀ Ọ̀yọ́, Ibukun parí ẹ̀kọ́ alákọ̀ọ́bẹ̀rẹ̀ àti ẹ̀kọ́ gíga ní St. Paul's African Church Primary School, Èkó àti Methodist Girls' High School, Yábàá láfarabara kí ó tó tẹ̀síwájú sí Yunifásítì Ifẹ̀(tí a mọ̀ ní báyìí sí Yunifásítì Obafemi Awolowo) níbi tí ó ti kẹ́kọ̀ọ́ jáde pẹ̀lú BSc nínú Chemistry bí ó tilẹ̀ jẹ́ pé Architecture ni ó ti fẹ́ kọ́kọ́ kẹ́kọ̀ọ́ nípa rẹ̀ láti ìbẹ̀rẹ̀, ó sì tún ṣe àwọn kọ́ọ̀sì tí ó yàn nínú Accounting. Ó ní àwọn ìwé ẹ̀rí post graduate àti  MBA lẹ́yìn tí ó parí ọ̀pọ̀lọpọ̀ àwọn ẹ̀kọ́ ìdókòwò ní Lagos Business School àti IESE Business School – University of Navarra.

Iṣẹ́
Nígbà tí ó ń ṣe ó-pọn-dandan ọdún-kan National Youth Service Corps ìsìnlú (NYSC) ní ìpínlẹ̀ Kano, Ìbùkún Awóṣìkà ṣiṣẹ́ gẹ́gẹ́ bí i akọ́ṣẹ́ audit ní Akintola Williams & Co tí ó padà di Deloitte, ṣùgbọ́n padà sílé lẹ́yìn ìsìnlú náà, ó sì dára pọ̀ mọ́ Alibert Nigeria Ltd., ilé-iṣẹ́ furniture, gẹ́gẹ́ bí i aṣàkóso yàrá-ìfihàn. Nínú ìlépa rẹ̀ láti dá dúró, ó dá ilé-iṣẹ́ tí í ṣẹ̀dá furniture tí ó pè ní Quebees Limited ní 1989 kí ó tó yí padà sí The Chair Centre Limited àti SOKOA Chair Centre Limited lẹ́yìn náà lẹ́yìn àpapọ̀ ìdókòwò pẹ̀lú SOKOA S.A àti Guaranty Trust Bank in 2004.

Ó jẹ́ ọ̀kan lára African Leadership Initiative àti Aspen Global Leadership Network, Ibukun Awosika jẹ́ ọmọ ẹgbẹ́
Nigerian Economic Summit Group, ọ̀kan lára àjọ Nigerian Sovereign Wealth Fund àti alága tẹ́lẹ̀rí, àjọ olùtọ́jú ohun ìní Women in Management, Business and Public Service. Ní 2011, ó pẹ̀lú ẹlòmíràn dá Afterschool Graduate Development Centre, ibi iṣẹ́ tí wọ́n dá sílẹ̀ láti bójútó iye àìríṣẹ́ṣe tí ó ga ní Nàìjíríà.

Ní oṣù kẹsàn-án, 2015, Ibukun di obìnrin àkókọ́ tí wọ́n máa yàn gẹ́gẹ́ bí i alága First Bank of Nigeria lẹ́yìn ìkọ̀wéfiṣẹ́lẹ̀ Ọmọọba Prince Ajibola Afonja.

Ibukun Awosika jẹ́ ọ̀kan lára IESE's International Advisory Board (IAB).Members of IESE's International Advisory Board, iese.edu Ó tún ń jókòó lórí àjọ Digital Jewel Limited àti Cadbury Nig Plc.

Olókìkí

Ẹ̀rọ amóhùn-máwòrán
Ní 2008, Ibukun Awosika jẹ́ ọ̀kan lára àwọn olókòwò Nàìjíríà tí wọ́n farahàn nínú ẹ̀dà Dragon's Den Áfíríkà àkọ́kọ́. Ó tún máa ń ṣe olùgbàlejò ètò orí ẹ̀rọ amóhùn-máwòrán tí wọ́n pè ní Business His Way. Ó tún ṣeré nínú Citation 2020 pẹ̀lúTemi Otedola tí Kunle Afolayan gbé jáde.

Àwọn ìwé
The "Girl" Entrepreneurs
Business His Way
The 'Girl' Entrepreneurs: Our Stories So Far Kindle Edition
 Àmì-ẹ̀yẹ àti ìdánimọ̀ 

YearAward ceremonyPrizeResult2005THISDAY Newspaper Annual Merit AwardSuccess Digests Magazine's Annual Enterprise Award2006Financial Standard and Pan-African Organisation for Women RecognitionFATE Foundation AwardsFATE Model Entrepreneur Award of the Year2007International Women Society AwardGolden Heart Award2008International Women Entrepreneurial Challenge Award20152020Africa Forbes Woman Awards 2020Forbes Woman Africa Chairperson Award

 Ayé rẹ̀ 
Ibukun Awosika fẹ́ Abiodun Awosika, ẹni tí òun pẹ̀lú rẹ̀ ní ọmọ mẹ́ta.

 Tún wo 

 Folorunso Alakija
 Grace Alele-Williams
 Omobola Johnson
Àwọn Ìtọ́kasí